
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 930 


24 Οκτωβρίου 2002 


ΔΙΑΤΑΓΜΑΤΑ 


Ειδικοί όροι και περιορισμοί δόμησης στους οικισμούς 
και στις εκτός σχεδίου περιοχές της νήσου Σερίφου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 4 παρ. 1 του Ν. 1577/ 1985 «Γενικάς Οικο¬ 
δομικός Κανονισμός και άλλες πολεοδομικές διατάξεις» 
(ΦΕΚ Α' 210), άπως το άρθρο αυτά ανπκαταστάθηκε με το άρ¬ 
θρο 3 του Ν. 2831/2000 «Τροποποίηση των διατάξεων και άλ¬ 
λες πολεοδομικές διατάξεις» (ΦΕΚ Α' 140) και ερμηνεύθηκε 
με το άρθρο 34 παρ. 5 εδ. α' και β' του Ν. 2971/ 2000 «Αιγια- 
λάς, παραλία και άλλες διατάξεις» (ΦΕΚ Α' 285). 

β) Του άρθρου 25 παρ. 9βτου Ν. 2508/1997 «Βιώσιμη οικι¬ 
στική ανάιττυξη πάλεων και οικισμών της χώρας και άλλες 
διατάξεις» (ΦΕΚΑ' 124). 

γ) Της ΔΠΑ 9385/11.9.2000 Απάφασης Υπσυργού Αιγαίσυ 
για κήρυξη της νήσσυ Σερίφσυ, καθώς και των νησίδων Σερι- 
φσπσύλα, Βους και Γλαρσνήσι ως ιδιαιτέρσυ φυσικσύ κάλ¬ 
λους (ΦΕΚ 1176/Β/22.9.2000). 

δ) Της ΔΛΟ/Φ. 101.22/2205 Απάφασης τσυ Υπσυργσύ Αι- 
γαίσυ (Α' 209), άπως τρσπσπσιήθηκε με την ΥΑ 
ΔΔΟ/Φ. 101.22/4724/8.5.2000 «Τροπσπσίηση απόφασης με¬ 
ταβίβασης αρμοδιστήτων τσυ Υπουργείσυ Αιγαίσυ» (ΦΕΚ Β' 
651/22.5.2000). 

ε) Τσυ άρθρου 29α του Ν. 1558/1985 «Κυβέρνηση και Κυ¬ 
βερνητικά Όργανα» πσυ πρσστέθηκε στσ νάμα αυτά μετσ άρ¬ 
θρα 27 τσυ Ν. 2081/1992, άπως τρσπσπσιήθηκε με την παρ. 
2ατου άρθρου Ιτου Ν. 2469/1997. 

2. Την 57/ 23.5.2001 Απόφαση Δημοτικού Συμβουλίου Δή¬ 
μου Σερίφου. 

3. Την από 21.6.2001 εισήγηση της Δ/νσης Περιφερειακής 
Ανάπτυξης Τμήμα Πσλιτιστικής Ανάπτυξης του Υπουργείου 
Αιγαίου που διαβιβάστηκε στο Συμβούλιο Χωροταξίας Οικι¬ 
σμού και Περιβάλλοντος του Υπουργείου Αιγαίου με το 
αριθμ.ΔΠΑ/7769/21.6.2001 έγγραφο. 

4. Το 1/28.6.2001 (θέμα Ιο) πρακτικάτου Συμβουλίου Χωρο¬ 
ταξίας Οικισμού και Περιβάλλοντος του Υπουργείου Αιγαίου. 

5. Το γεγονάς άτι από τις διατάξεις του παράντος δεν προ- 
καλείται δαπάνη εις βάροςτου τακτικού προϋπολογισμού για 
το τρέχον και τα επάμενα οικονομικά έτη. 

6. Την 120/ 11.1.2002 γνωμοδάτηση του Συμβουλίου της 
Επικρατείας, μετά από πρόταση του Υπουργού Αιγαίου, απο¬ 
φασίζουμε: 


Άρθρο 1 

Στο σύνολο των εκτός σχεδίου και των εκτός ορίων οικι¬ 
σμών περισχών της νήσσυ Σερίφου, δεν ισχύουν οι παρεκκλί¬ 
σεις τσυ άρθρσυ 1 παρ. 2 εδ. β περ. αα, ββ και γγ τσυ Π.Δ. 
24/31.5.1985 (Δ'270). 

Άρθρο 2 

Στην ορεινή περιοχή του "Ορους, των Αειβαδερών του Πε¬ 
τριά και του Τρούλου, που ορίζεται απά την ισοϋψή 200 του 
χάρτη της ΓΥΣ, ισχύουν τα παρακάτω: 

Απαγορεύεται η ανέγερση κάθε είδσυς νέας σικοδσμής, 
κατασκευής τεχνικών έργων ή εγκαταστάσεων άπως διανοί¬ 
ξεις και διαμορφώσεις σδών, διαμσρφώσεις χώρων στάθ¬ 
μευσης σχημάτων, καθώς και οπσιαδήπστε ενέργεια αλλσίω- 
σης τσυ χαρακτήρα τσυ τσπίσυ και των φυσικών χαρακτηρι¬ 
στικών τσυ χώρσυ (εξάρυξη, αμμοληψία, εκβραχισμσί, 
μπάζωμα, κσπή αυτσφυσύς βλάστησης κ.λ.π.). Κατ’ εξαίρε¬ 
ση, επιτρέπεται η άσκηση των παραδσσιακών ασχσλιών (γε- 
ωργία-κτηνοτρσφία-μελισσοκομία). 

Άρθρο 3 

Γιατις εκτάς σχεδίου καιτις εκτός ορίων οικισμών περιοχές 
της νήσου Σερίφου ισχύουν τα παρακάτω : 

1. α) Για την ανέγερση κτιρίων κατοικίας, γραφείων, κατα¬ 
στημάτων και κτιρίων αναψυχής η μέγιστη επιτρεπάμενη δο¬ 
μήσιμη επιφάνεια ορίζεται σε 150 τ.μ. Εφόσον οι οικοδομές 
κατασκευασθούν με φέρουσα ανεπίχριστη ή αρμολογημένη 
λιθοδομή πάχους τουλάχιστον 0,40 μ., η καταλαμβανόμενη 
από αυτούς επιφάνεια δεν προσμετρείται στη συνολική επι- 
τρεπάμενη δάμησητου οικοπέδου. Σε κάθε περίπτωση, η μέ¬ 
γιστη συνολική επιφάνεια δεν μπορεί να υπερβαίνει τα 180 τμ. 
Επιβάλλεται τα κτίσματα να είναι μονώροφα με μέγιστο επι- 
τρεπάμενο ύψος 4,50 μέτρα. Το ύψος μετρείται απά τη φυσι¬ 
κή στάθμη του εδάφους σε κάθε σημείο του περιγράμματος 
του κτιρίου, έτσι ώστε η προβολή του ύψους του κτιρίου σε 
καμία περίπτωση να μην υπερβαίνει το μέγιστο επιτρεπόμενο 
ύψος. 

β) Επιτρέπεται η ανέγερση κτιρίων κτηνοτροφικών εγκατα¬ 
στάσεων ή μονάδων μεταποίησηςτοπικάπαραγομένωνπροϊ- 
άντων (π.χ. οινοποιία) που έχουν έγκριση από την αντίστοιχη 
αρμόδια υπηρεσία Γεωργίας. Κτηνοτροφίας, Βιομηχανίας. Η 
μέγιστη επιτρεπόμενη δόμηση ορίζεται σε 400 τ.μ. και το μέ¬ 
γιστο ύψος σε 7,50 μ. Το ύψος μετρείται από τη φυσική στάθ¬ 
μη του εδάφους σε κάθε σημείο του περιγράμματος του κτι¬ 
ρίου, έτσι ώστε η προβολή του ύψους του κτιρίου σε καμία 
περίτττωση να μην υπερβαίνειτο μέγιστο επιτρεπάμενο ύψος. 
Η απάσταση των κτηνοτροφικών και πτηνοτροφικών έγκατα- 

στάσεων πρέπει να είναι μεγαλύτερη των 500 μ. από τη γραμ¬ 
μή αιγιαλού. Δεν επιτρέπεται να μεταβάλλεται η χρήση των 
παραπάνω κτισμάτων. Οι αρμόδιες υπηρεσίεςτου Υπουργεί¬ 
ου Αιγαίου, κατ' εφαρμογήν του άρθρου 6 παρ. 6 του Π.Δ. 
110/2001 (ΦΕΚ 101/Α/22.5.2001), ελέγχουν την τήρηση των 
όρων του παρόντος ως προς τις χρήσεις των εγκαταστάσε¬ 
ων και υποχρεούνται να ενημερώνουν κάθε αρμόδια αρχή και 
ιδίως τους Οργανισμούς Κοινής Ωφελείας για την άμεση λή¬ 
ψη συγκεκριμένων μέτρων, με σκοπό την άρση της διαπι¬ 
στωμένης παράβασης. 

γ) Για την ανέγερση τουριστικών εγκαταστάσεων, ο μέγι¬ 
στος επιτρεπόμενος όγκοςτων αρχιτεκτονικών συνόλωνπου 
δημιουργούνται ανά γήπεδο δεν επιτρέπεται να υπερβαίνει 
τα 4.800 κ.μ. ήάλλωςη μέγιστη δόμηση τα 1.500 τ.μ. Το ύψος 
μετρείταιαπότη φυσική στάθμη του εδάφους σε κάθε σημείο 
του περιγράμματος του κτιρίου, έτσι ώστε η προβολή του 
ύψους του κτιρίου σε καμία περίπτωση να μην υπερβαίνει το 
μέγιστο επιτρεπόμενο ύψος. Οι τουριστικές εγκαταστάσεις 
πρέπει να είναι με τη μορφή οικίσκων (δυπρείοννε), με εξαί¬ 
ρεση τις απαραίτητες κεντρικές εγκαταστάσεις. Το διώροφο 
τμήμα τους δεν μπορεί να υπερβαίνει το 30% του συνόλου με 
μέγιστο συνολικό ύψος 7.50μ. Το ύψος μετρείται από τη φυ¬ 
σική στάθμη του εδάφους σε κάθε σημείο του περιγράμμα¬ 
τος του κτιρίου, έτσι ώστε η προβολή του ύψους του κτιρίου 
σε καμία περίπτωση να μην υπερβαίνει το μέγιστο επιτρεπό¬ 
μενο ύψος. 

δ) Γ ιατη δημιουργία «αυτοεξυπηρετούμενων καταλυμάτων» 
και ενοικιαζόμενων επιπλωμένων δωματίων, η μέγιστη επιτρε¬ 
πόμενη δόμηση είναι 200 τ.μ. Επιβάλλεται τα κτίσματα να είναι 
μονώροφα με μέγιστο επιτρεπόμενο ύψος 4,50 μ., μετρούμε- 
νο από τη φυσική στάθμη του περιβάλλοντος εδάφους στο πε¬ 
ρίγραμμα του κτιρίου. Προϋπόθεση υπαγωγής στην παρά¬ 
γραφο αυτή είναι να υπάρχει η σχετική έγκριση του ΕΟΤ. 

ε) Εάν υπάρχουν εξωτερικά κλιμακοστάσια, αυτά κατα¬ 
σκευάζονται συμπαγή και εφαπτόμενα παράλληλα στο σώμα 
του κτιρίου με ή χωρίς κτιστό στηθαίο (πλάτους 0,30 μ.) ή ξύ¬ 
λινο κάγκελο απλής μορφής. Κάθετα προς την όψη του κτιρί¬ 
ου μπορούν να κατασκευαστούν μόνον κλίμακες πρόσβασης 
σε υπερυψωμένα ισόγεια κτίσματα που σε κάθε περίπτωση 
δεν μπορεί να υπερβαίνουν τα τέσσερα πατήματα. Η επικά¬ 
λυψη των βαθμίδων γίνεται με σχιστόπλακες μόνο στις ορι¬ 
ζόντιες επιφάνειες (πατήματα) ή με πατητή τσιμεντοκονία. 

στ) Ως προς το συντελεστή δομήσεως και όσα θέματα δεν 
ρυθμίζονται διαφορετικά από τις διατάξεις του παρόντος 
εφαρμόζονται συμπληρωματικά οι διατάξεις του από 
24/31.5.1985 Π.Δ. (Δ'270). 

2. Τα νέα κτίρια επιβάλλεται να έχουν λιτή γεωμετρική μορ¬ 
φή κατά τοπικά επικρατούντα ιστορικώς αρχιτεκτονικά πρό¬ 
τυπα. 

3. Η αρχιτεκτονική σύνθεση, με την κατάλληλη διάσπαση 
του κτιρίου σε επιμέρους όγκους ή σε επιμέρους κτίσματα 
και την κατάλληλη τοποθέτησή του στο γήπεδο, θα πρέπει: 

α) να προσαρμόζεται στη φυσική μορφολογία του εδά¬ 
φους, 

β) να μην παραμορφώνει την κορυφογραμμή, όπως φαίνε¬ 
ται από καίριες θέσεις και περιοχές δημοσίου χαρακτήρα της 
ευρύτερης περιοχής (αρχαιολογικούς - ιστορικούς τόπους, 
παραλίες, οικισμούς, κύριες διαδρομές οδικές - θαλάσσιες, 
κ.λ.π.). 

γ) να διαφυλάττει και να εντάσσει αρμονικά τα τυχόν χαρα¬ 
κτηριστικά στοιχεία του φυσικού (δέντρα, βράχια κ.λ.π.) και 
ανθρωπογενούς περιβάλλοντος 

4. α) Η ογκοπλαοτική διαμόρφωση του κτιρίου, η διάταξή 
του μέσα στο γήπεδο και τα μορφολογικάτου χαρακτηριστι¬ 
κά πρέπει να προσαρμόζονται στα τοπικά παραδοσιακά αρ¬ 
χιτεκτονικά πρότυπα. 


β) Η σύνθεση του κτιριακού όγκου που διαμορφώνεται διέ- 
πεται από τους παρακάτω όρους και κανόνες: 

-ο μέγιστος επιτρεπόμενος ενιαίος κτιριακός όγκος δεν 
επιτρέπεται να υπερβαίνει το 700 κ.μ. για διώροφο κτίριο και 
400 κ.μ. για μονώροφο κτίριο 

- σε κτίρια που έχουν όγκο μεγαλύτερο του επιτρεπόμενου, 
επιβάλλεται η διάσπαση του συνολικού κτιριακού όγκου, 
ώστε να δημιουργούνται επιμέρους κτιριακοί όγκοι, η διάκρι¬ 
ση των οποίων επιτυγχάνεται είτε με τη δημιουργία υψομε¬ 
τρικής διαφοράς (διαφοράς στάθμης) τουλάχιστον κατά 
0,50 μ., είτε με τη μετάθεσή τους στην κάτοψη κατά τη μία ή 
την άλλη διεύθυνση σε απόσταση τουλάχιστον 1,00 μ. Οι 
όγκοι που διαμορφώνονται μπορούν να βρίσκονται είτε σε 
επαφή μεταξύ τους είτε να συνδέονται με ημιυπαίθριους χώ¬ 
ρους ή αυλές, δημιουργώντας απαραίτητα ένα ενιαίο αρχι¬ 
τεκτονικό σύνολο με ενότητα και συνοχή, σύμφωνα με τα το¬ 
πικά πρότυπα. Δεν επιτρέπεται η δημιουργία κτιρίων ίσου 
όγκου ανεξάρτητων και διάσπαρτων στο γήπεδο. 

γ) Τα αρχιτεκτονικά σύνολα που δημιουργούνται θα πρέπει 
να είναι τοποθετημένα στο γήπεδο κατά τρόπον ώστε να δια- 
φυλάσσεταιτο φυσικό περιβάλλον, μη τηρούμενης για το λό¬ 
γο αυτό απαραίτητα κατά το σχεδίασμά εκάστου αρχιτεκτο¬ 
νικού συνόλου, της απόστασης Δ μεταξύ των κτιρίων, η 
οποία, πάντως, σε κάθε περίπτωση δεν μπορεί να είναι μι¬ 
κρότερη των 2,50 μ. 

δ) Οι όψεις των κτιρίων διαμορφώνονται σε επιμέρους τμή¬ 
ματα που πλησιάζουν τον κάναβο και τις διαστάσεις των το¬ 
πικών προτύπων, χωρίς να δημιουργείται ενιαίο και συνεχές 
μήκος όψης που να υπερβαίνει τα 10.00 μ. 

5. Οι εξωτερικοί τοίχοι των κτιρίων κατασκευάζονται είτε 
από οποιοδήποτε υλικό επιχρισμένο υποχρεωτικά εξωτερικά 
με σοβά, χωρίς οδηγούς και χρωματίζονται, σύμφωνα με τα 
τοπικά επικρατούντα πρότυπατων οικισμώντου νησιού, απο¬ 
κλεισμένου του αρτιφισέλ, ρελιέφ, πεταχτού, είτε από λιθο¬ 
δομή ανεπίχριστη χωρίς τονισμένους αρμούς. Απαγορεύο¬ 
νται οποιουδήποτε είδους επενδύσεις των εξωτερικών όψε¬ 
ων ή εσοχών με πλακίδια και γενικά με οποιοδήποτε άλλο 
υλικό. 

6. Η στέγαση των κτιρίων γίνεται με επίπεδο δώμα κατά τα 
τοπικά επικρατούντα ιστορικώς αρχιτεκτονικά πρότυπα. 

7. Το μέγιστο επιτρεπόμενο ύψος των κτιρίων ορίζεται σε 
4.50μ. για μονώροφα κτίρια και 7,50 μ. για διώροφα. Το ύψος 
μετρείται από τη στάθμη του περιβάλλοντος φυσικού εδά¬ 
φους σε κάθε σημείο του περιγράμματοςτου κτιρίου, ώστεη 
προβολή του ύψους του κτιρίου σε καμμία περίπτωση να μην 
υπερβαίνει το μέγιστο επιτρεπόμενο ύψος καιτο μέγιστο επι¬ 
τρεπόμενο αριθμό ορόφων. Πάνω από το μέγιστο επιτρεπό¬ 
μενο ύψος του κτιρίου απαγορεύεται οποιαδήποτε κατα¬ 
σκευή, πληντης καπνοδόχου όχι μεγαλύτερης του ενός (1.00 
μ.) μέτρου και του συμπαγούς στηθαίου μεγίστου ύψους 
0.50 μ. 

8. Η οροφή του υπογείου δεν επιτρέπεται σε κανένα σημείο 
του κτιρίου να βρίσκεται σε ύψος μεγαλύτερο των ογδόντα 
εκατοστών του μέτρου (0.80) από την στάθμη του φυσικού 
εδάφους χωρίς να ξεπερνάει το κτίριο το μέγιστο επιτρεπό¬ 
μενο ύψος. Δεν επιτρέπεται η πρόσβαση στο υπόγειο από 
τον εξωτερικό χώρο, άλλως η επιφάνεια που καταλαμβάνει 
προσμετράται στο συντελεστή δόμησης. 

9. Τα εξωτερικά ανοίγματα των κτιρίων πρέπει να είναι πε¬ 
ριορισμένων διαστάσεων με αναλογία πλάτους/ ύψος 1/1.5 
έως 1/ 2, και δεν θα υπερβαίνουν συνολικά το 30% της επι- 
φανείας της αντίστοιχης όψης. Η απόσταση μεταξύ δύο δια¬ 
δοχικών ανοιγμάτων στις όψεις ορίζεται τουλάχιστον σε 
0.50μ., ενώ η απόσταση των ανοιγμάτων από τις ακμές του 
κτιρίου ορίζεται τουλάχιστον στο 1 .ΟΟμ. 

10. Τα κουφώματα επιβάλλεται να είναι ξύλινα με εξωτερι- 

κάπατζούρια, ανάλογης μορφής με τον επικρατέστερο τύπο 
των κτισμάτων του νησιού (καρφωτά, ταμπλαδωτά), απο¬ 
κλεισμένων των συρομένων και των ρολλών. Τα κουφώματα 
βάφονται σε χρωματισμούς καφέ, πράσινου, γκρι, μπλε και 
μουσταρδί. Δεν επιτρέπεται να παραμείνουν στο φυσικό 
χρώμα του ξύλου. 

11. Επιτρέπονται οι ανοικτοί εξώστες σε πρόβολο με μέγι¬ 
στο πλάτος ένα και δέκα (1.10) μέτρα και συνολικό μήκος όχι 
μεγαλύτερο του 1/2 του μήκους της αντίστοιχης όψης του 
κτιρίου. Σε κάθε περίπτωση, ο εξώστης δεν δύναται να υπερ¬ 
βαίνει σε μήκος τα 2,50 μ. Οι εξώστες απέχουν υποχρεωτικά 
από τις ακμές του κτιρίου τουλάχιστον πενήντα (0.50) εκατο¬ 
στά. Απαγορεύεται η κατασκευή γωνιακών εξωστών. 

12. Στη μέγιστη δομήσιμη επιφάνεια συνυπολογίζεται και η 
τυχόν κατασκευή στεγασμένου χώρου στάθμευσης, ή αγρο¬ 
τικής αποθήκης ή αποθήκης οποιοσδήποτε άλλης χρήσης. 
Τα ανοίγματα των χώρων αυτών δεν επιτρέπεται να προβάλ¬ 
λουν εις βάρος της κύριας όψης του κτιρίου. Ο χώρος του 
υπογείου δεν επιτρέπεται να εξέχει του περιγράμματος του 
ισογείου του κτιρίου. 

13. Απαγορεύεται η ανέγερση κτισμάτων με τη μορφή ανε¬ 
μόμυλων. Επιτρέπεται η αναστήλωση, στατική ενίσχυση, επι¬ 
σκευή ή εσωτερική διαρρύθμιση των ήδη υπαρχόντων και 
προγενέστερα λειτουργούντων ανεμόμυλων του νησιού. 

14. Επιβάλλεται η κατασκευή υπόγειας στεγανοποιημένης 
στέρνας για τη συλλογή των όμβριων, η οποία δύναται να κα- 
τασκευασθεί και εκτός του περιγράμματος της οικοδομής 
και δεν προσμετράται στο συντελεστή δόμησης και στην επι¬ 
τρεπόμενη κάλυψη. Απαγορεύεται η αλλαγή χρήσης της. 

15. Απαγορεύεται κάθε εκσκαφή ή επιχωμάτωση στο γή¬ 
πεδο, εκτός από τις απολύτως αναγκαίες στο περίγραμμα 
της οικοδομής και εκείνες για την κατασκευή της υπόγειας 
δεξαμενής. 

Σε περίπτωση κεκλιμένου εδάφους, επιτρέπεται η διαμόρ¬ 
φωση του ακαλύπτου χώρου με αναλημματικούς τοίχους, οι 
οποίοι προσαρμόζονται όσον αφορά τα υλικά και τον τρόπο 
κατασκευής στα τοπικά ιστορικώς διαμορφωμένα αρχιτε¬ 
κτονικά πρότυπα. 

16. Απαγορεύεται η κατασκευή τόξων, αψίδων, βάλτων ή 
άλλων διακοσμητικών στοιχείων, στην εξωτερική όψη των 
κτιριακών όγκων και στις περιφράξεις των γηπέδων. 

17. Οι περιφράξεις των γηπέδων και οι τοίχοι αντιστήριξης 
στις πεζούλες κατασκευάζονται από ξερολιθιά ή λιθοδομή 
χωρίς τονισμένους αρμούς και σε κάθε περίπτωση παραμέ¬ 
νουν ανεπίχριστες. Σε περίπτωση χρήσης άλλου υλικού (π.χ. 
τσιμεντόλιθου, μπετόν, κλπ.) οι ως άνω περιτοιχίσεις και τοί¬ 
χοι επιχρίονται υποχρεωτικά. Η μορφή και το ύψος των περι- 
τοιχίσεων ακολουθεί τα τοπικά επικρατούντα ιστορικώς αρ¬ 
χιτεκτονικά πρότυπα. Δεν επιτρέπονται κάθε είδους επενδύ¬ 
σεις των περιτοιχίσεων και τοίχων αντιστήριξης με 
σχιστόπλακες ή άλλους πλακοειδείς λίθους. Ορίζεται ως μέ¬ 
γιστο ύψος των περιφράξεων το 1.20 μ., των δε τοίχων αντι¬ 
στήριξης τα 2.50 μ., συμπεριλαμβανομένου του τυχόν στη¬ 
θαίου. 

18. Απαγορεύονται οι μαρκίζες. Επιτρέπονται οι αρχιτε¬ 
κτονικές προεξοχές έως 0.15 μ. μόνον πάνω από τα ανοίγμα¬ 
τα και εφόσον πρόκειται για λίθινη κατασκευή. 

19. Επιτρέπεται η κατασκευή μη μόνιμων προστεγασμά¬ 
των, από φυσικά υλικά (ξύλο, καλαμωτές). Επιτρέπεται η το¬ 
ποθέτηση τεντών λευκού υφάσματος μόνο στις περιπτώσεις 
καταστημάτων, χώρων συνάθροισης κοινού και κέντρων 
αναψυχής, μετά από έγκριση των αρμοδίων υπηρεσιών. Απα¬ 
γορεύεται η κατασκευή καμπύλων προστεγασμάτων και η 
χρήση πλαστικών, αλουμινίων, ετερνίτη και αμιαντοτσιμέ- 
ντου (ελενίτ). 

20. Δεν επιτρέπεται η τοποθέτηση κλιματιστικών επί των 


όψεωντων κτιρίων, παρά μόνον σε σημεία που δεν είναι ορα¬ 
τά από τους κοινόχρηστους χώρους. Κάθε στοιχείο παροχής 
(ΔΕΗ, ΟΤΕ) τοποθετείται σε εσοχή στο σώμα ή στην περί- 
φραξητου κτιρίου. 

21. Επιτρέπεται η ανέγερση κτιρίων κοινής ωφέλειας ή πο¬ 
λιτιστικών δραστηριοτήτων κατά παρέκκλιση των διατάξεων 
του παρόντος μετά από έγκριση του Υπουργού Αιγαίου ύστε¬ 
ρα από γνώμη του Σ.Χ.Ο.Π. Υπουργείου Αιγαίου, εφ' όσον 
εντάσσονται αρμονικά στο περιβάλλον και είναι σύμφωνα με 
τα τοπικά παραδοσιακά αρχιτεκτονικά πρότυπα. 

Άρθρο 4 

Α. Εντός των ορίων του οικισμού της Χώρας της νήσου Σε¬ 
ρίφου τροποποιείταιτο άρθρο 1 του Π.Δ. 11.5.89 (ΦΕΚ345Δ/ 
89) και ισχύει όπως παρακάτω: 

1. Αντικαθίσταται η παρ. 2 εδ. στ αυτού ως εξής: 

«στ. η συνολική επιφάνεια ορόφων του κτιρίου δεν μπορεί 
να υπερβαίνει τα 200 τ.μ. Κατ'εξαίρεση για τουριστικές εγκα¬ 
ταστάσεις και για κτίρια κοινής ωφέλειας η συνολική επιφά¬ 
νεια ορόφων του κτιρίου δεν μπορεί να υπερβαίνει τα 600 
τ.μ.». 

2. Αντικαθίσταται η παρ. 3 αυτού ως εξής: 

«3. Επιβάλλεται η διάσπαση του όγκου του κτιρίου. Ειδικά 
για κτίρια τουριστικών εγκαταστάσεων και για κτίρια κοινής 
ωφέλειας επιβάλλεται η διάσπαση των όγκωντων κτιρίων μέ- 
χριτον πλήρη διαχωρισμό τους σε περισσότερο του ενός κτί¬ 
ρια, όταν προκύπτει συνολική επιφάνεια κτιρίων μεγαλύτερη 
των 240 τ.μ. Σε περίπτωση διαχωρισμού των κτιρίων, η μετα¬ 
ξύ τους απόσταση ορίζεται σε 2,5 μ. τουλάχιστον». 

3. Αντικαθίστανται η παρ. 4 αυτού ως εξής: 

« 4.α) Ο μέγιστος αριθμός ορόφων των κτιρίων ορίζεται σε 
δύο (2), με μέγιστο επιτρεπόμενο ύψος αυτών επτά και μισό 
(7,50) μέτρα, μετρούμενο από την γύρω φυσική ή τεχνητά 
διαμορφωμένη στάθμη εδάφους. Σε καμμία πλευρά του κτι¬ 
ρίου δεν επιτρέπεται η προβολή του ύψους του κτιριακού 
όγκου ανά ιδιοκτησία να ξεπερνά το μέγιστο επιτρεπόμενο 
ύψος και τον μέγιστο επιτρεπόμενο αριθμό ορόφων. 

β) Κατ' εξαίρεση, σε περίπτωση μεγάλης κλίσης του εδά¬ 
φους, όταν δεν είναι δυνατή λόγω υψομετρικής διαφοράς 
από τη στάθμη της οδού η πρόσβαση στο κτίσμα, επιτρέπε¬ 
ται η υπέρβαση του μέγιστου επιτρεπόμενου ύψους, μόνο 
για την μία πλευρά του κτιρίου μέχρι τα 8,50 μ. μετά από 
έγκριση των αρμοδίων υπηρεσιών του Υπουργείου Αιγαίου. 
Σε αυτή την περίπτωση, το ύψος της πρόσοψης του κτιρίου 
προς την οδό δεν ξεπερνά τα 4,50 μ. συμπεριλαμβανομένου 
και του στηθαίου. 

γ) Εάν η κλίση του εδάφους επιτρέπει την δημιουργία επι¬ 
πλέον χώρου βοηθητικού, σε στάθμη κάτω από το ισόγειο, 
τότε το καθαρό ύψος του χώρου αυτού δεν πρέπει να υπερ¬ 
βαίνει τα 2,20 μ. και το μέγιστο εμβαδόν τα 20 τ.μ. Ο βοηθητι¬ 
κός αυτός χώρος δεν προσμετρείται στο συντελεστή δόμη¬ 
σης, είναι χώρος κλειστός και δεν επιτρέπεται εξωτερική 
πρόσβαση σε αυτόν. 

Απαγορεύεται η κατασκευή κεραμοσκεπούς στέγης. Υπε- 
ράνω του μεγίστου επιτρεπομένου ύψους επιτρέπεται μόνο 
η κατασκευή καπνοδόχου μεγίστου ύψους 1,00 μ.». 

4. Αντικαθίσταται η παρ. 12 α αυτού ως εξής: 

«12. Για τα ανοίγματα στις όψεις του κτιρίου πρέπει να τη¬ 
ρείται, όταν πρόκειται για παράθυρα, η αναλογία πλάτους/ 
ύψους 1/2-2,5 και 1:3 όταν πρόκειται για πόρτες. Τοποσοστό 
της επιφανείας τους σε κάθε όψη να μην υπερβαίνει το 30%. 
Με βάση τις αναλογίες αυτές το πλάτος των ανοιγμάτων δεν 
θα υπερβαίνει το 1,20 μ. Η ελάχιστη απόσταση των ανοιγμά¬ 
των από τις κατακόρυφες γωνίες του κτιρίου ορίζεται σε 0,70 
μ. και η μεταξύ τους απόσταση σε 0,30 μ.». 

5. Αντικαθίσταται η παρ. 16 αυτού ως εξής: 

«16. Οι ανοιχτές κλίμακες πρέπει να είναι με σκαλοπάτια λί¬ 
θινα ή από οπλισμένο σκυρόδεμα, με επένδυση από σχιστό- 
πλακες μόνο στις οριζόντιες επιφάνειες (πατήματα). Οι κλί¬ 
μακες δενπροσμετρώνται στο συντελεστή δόμησης. Τα στη¬ 
θαία πρέπει να είναι κτιστά ή μικτά». 

6. Αντικαθίσταται το εδ. α'τηςπαρ. 18 αυτού ως εξής: 

«18. Επιτρέπεται μόνο πάνω από τα ανοίγματα λίθινη προ¬ 
εξοχή πλάτους έως 0,15μ.». 

7. Αντικαθίσταται η παρ. 20 αυτού ως εξής: 

«20. α) Στις εξωτερικές επιφάνειες των όψεων των κτιρίων 
χρησιμοποιείται ασβέστης (ή κατά περίπτωση υδρόχρωμα). 
Τα παράθυρα μονόχρωμα στους τόνους του μπλέ, πράσινο, 
καφέ, γκρί ή χοντροκόκκινο. 

β) Η χρήση μαρμαροκονίας στη σύνθεση των επιχρισμάτων 
των εξωτερικών όψεων του κτιρίου επιτρέπεται μόνο σε νεο- 
κλασσικού ρυθμού κτίρια και μετά από έγκριση των αρμο¬ 
δίων Υπηρεσιών του Υπουργείου Αιγαίου». 

8. Αντικαθίσταται η παρ. 21 αυτού ως εξής: 

«21 .α) Επιτρέπονται προστεγάσματα-στέγαστρα από ξύλι¬ 
νο σκελετό ορθογωνικής διατομής. Η επιφάνεια κάλυψης 
μπορεί να είναι οριζόντια ή ελαφρώς κεκλιμένη με καλάμια ή 
με καραβόπανο χρώματος λευκού. 

β. Υδατοδεξαμενές-κλιματιστικά-ηλιακοί θερμοσίφωνες 
πρέπει να τοποθετούνται σε μέρη που δεν είναι ορατά από 
τους κοινόχρηστους χώρους». 

9. Αντικαθίσταται η παρ. 27 ως εξής: 

«27.α) Μέσα στα όρια του οικισμού της Χώρας επιτρέπο¬ 
νται οι παρακάτω χρήσεις: 

• Κατοικία 

• Εμπορικά καταστήματα που εξυπηρετούν τις καθημερι¬ 
νές ανάγκες και καφενεία 

• Ταβέρνες - Εστιατόρια 

• Ξενώνες 

• Τουριστικές εγκαταστάσεις 

• Κοινωφελή κτίρια και κτίρια κοινωνικών εξυπηρετήσεων, 

β) Απαγορεύεται εντός της ζώνης των 500 μ. από τα όρια 

του οικισμού η ανέγερση βιομηχανικών και βιοτεχνικών ή άλ¬ 
λων εγκαταστάσεων μέσης και υψηλής όχλησης». 

10. Στο τέλος του άρθρου 1 του προαναφερθέντος Π.Δ. 
προστίθενται οι παρακάτω παράγραφοι: 

«30. Επιβάλλεται η διατήρηση και αποκατάσταση των λιθό¬ 
στρωτων δρόμων, πλατειών και σκαλοπατιών, επαναλαμβάνο¬ 
ντας τον τύπο της λιθόστρωσης και το μέγεθος των λίθων. Στις 
πλακοστρώσεις που γίνονται σε δημόσιο χώρο ή ακόμα και σε 
ιδιωτικούς θα πρέπει να επαναλαμβάνεται -κατά το δυνατόν- ο 
χαρακτήρας της πλακόστρωσης, όπως επικρατεί στον οικισμό 
ως προς τα σχήματα (ορθογωνικά ή ακανόνιστα), τα μεγέθη 
των πλακών και τον τρόπο τοποθέτησής τους». 

«31. Απαγορεύεται η εκτέλεση έργων μετατροπής των πα¬ 
ραδοσιακών οδών (καλντερίμια) σε οδούς εξυπηρέτησης 
τροχοφόρων». 

«32 Απαγορεύεται η εκτέλεση έργων μετατροπής ρεμάτων 
σε οδούς εξυπηρέτησης τροχοφόρων ή πεζοδρόμους». 

Κατά τα λοιπά ισχύει το από 11.5.89 Π.Λ. (ΦΕΚ345 Δ789). 

Β. Εντός των ορίων των οικισμών Κένταρχος-Παναγιά-Γα- 
λανή της νήσου Σερίφου τροποποιείται το άρθρο 2 του Π.Δ. 
17.6.88 (ΦΕΚ504Δ/88) και ισχύει όπως παρακάτω: 

1. Αντικαθίσταται η παρ. 2 εδ. στ αυτού ως εξής: 

«στ. Η συνολική επιφάνεια ορόφων του κτιρίου δεν .μπορεί 
να υπερβαίνει τα 200 τ.μ. Κατ’ εξαίρεση, για τουριστικές 
εγκαταστάσεις και για κτίρια κοινής ωφέλειας η συνολική επι¬ 
φάνεια ορόφων του κτιρίου δεν μπορεί να υπερβαίνει τα 600 
τ.μ.». 

2. Αντικαθίσταται η παρ. 3 αυτού ως εξής: 

«3. Επιβάλλεται η διάσπαση του όγκου του κτιρίου. Ειδικά 
για κτίρια τουριστικών εγκαταστάσεων και για κτίρια κοινής 


ωφέλειας επιβάλλεται η διάσπαση των όγκων των κτιρίων μέ¬ 
χρι τον πλήρη διαχωρισμό τους σε περισσότερατου ενός κτί¬ 
ρια, όταν προκύπτει συνολική επιφάνεια κτιρίων μεγαλύτερη 
των 240 τ.μ. Σε περίπτωση διαχωρισμού των κτιρίων, η μετα¬ 
ξύ τους απόσταση ορίζεται σε 2,5 μ. τουλάχιστον». 

3. Αντικαθίστανται η παρ. 4 αυτού ως εξής: 

« 4. α) Ο μέγιστος αριθμός ορόφων των κτιρίων ορίζεται σε 
δύο (2), με μέγιστο επιτρεπόμενο ύψος αυτών επτά και μισό 
(7,5) μέτρα, μετρούμενοαπότηνγύρωφυσικήήτεχνητάδια¬ 
μορφωμένη στάθμη εδάφους. Σε καμμία πλευρά του κτιρίου 
δεν επιτρέπεται η προβολή του ύψους του κτιριακού όγκου 
ανά ιδιοκτησία να ξεπερνά το μέγιστο επιτρεπόμενο ύψος και 
τον μέγιστο επιτρεπόμενο αριθμό ορόφων. 

β) Κατ’ εξαίρεση, σε περίπτωση μεγάλης κλίσης του εδά¬ 
φους, όταν δεν είναι δυνατή λόγω υψομετρικής διαφοράς 
από τη στάθμη της οδού η πρόσβαση στο κτίσμα, επιτρέπε¬ 
ται η υπέρβαση του μέγιστου επιτρεπόμενου ύψους, μόνο 
για την μία πλευρά του κτιρίου μέχρι τα 8,50 μ., μετά από 
έγκριση των αρμοδίων υπηρεσιών του Υπουργείου Αιγαίου. 
Σε αυτή την περίπτωση, το ύψος της πρόσοψης του κτιρίου 
προς την οδό δεν ξεπερνά τα 4,50 μ. συμπεριλαμβανομένου 
του στηθαίου. 

γ) Εάν η κλίση του εδάφους επιτρέπει την δημιουργία επι¬ 
πλέον χώρου βοηθητικού, σε στάθμη κάτω από το ισόγειο, το 
καθαρό ύψος του χώρου αυτού δεν πρέπει να υπερβαίνει τα 
2,20 μ. και το μέγιστο εμβαδόν τα 20 τ.μ. Ο χώρος αυτός δεν 
προσμετράται στον συντελεστή δόμησης, εφόσον είναι χώ¬ 
ρος κλειστός και δεν επιτρέπεται εξωτερική πρόσβαση σε 
αυτόν. 

δ) Απαγορεύεται η κατασκευή κεραμοσκεπούς στέγης. 
Πάνω από το μέγιστο επιτρεπόμενο ύψος επιτρέπεται μόνο η 
κατασκευή καπνοδόχου ύψους 1,00 μ.». 

4. Τροποποιείται και αντικαθίσταται η παρ. 13 α αυτού ως 
εξής: 

«13. α) Για τα ανοίγματα στις όψεις του κτιρίου πρέπει να 
τηρείται, όταν πρόκειται για παράθυρα, η αναλογία πλάτους/ 
ύψους 1:2-2,5 και 1:3 όταν πρόκειται για πόρτες. Το ποσοστό 
της επιφανείας τους σε κάθε όψη δεν πρέπει να υπερβαίνει 
το 30%. Με βάση τις αναλογίες αυτές το πλάτος των ανοιγ¬ 
μάτων δεν θα υπερβαίνει το 1,20 μ. Η ελάχιστη απόσταση των 
ανοιγμάτων από τις ακμές του κτιρίου ορίζεται σε 0,70 μ. και 
η μεταξύ τους απόσταση σε 0,30 μ.». 

5. Αντικαθίσταται η παρ. 17 αυτού ως εξής: 

«17. Οι ανοικτές κλίμακες πρέπει να είναι με σκαλοπάτια λί¬ 
θινα και οπλισμένο σκυρόδεμα, με επένδυση από σχιοτόπλα- 
κες μόνο στις οριζόντιες επιφάνειες (πατήματα). Οι κλίμακες 
αυτές δενπροσμετρώνται στο συντελεστή δόμησης. Ταστη- 
θαία πρέπει να είναι κτιστά ή μικτά». 

6. Αντικαθίσταται το εδ. α'τηςπαρ. 19 αυτού ως εξής: 

«19. Επιτρέπεται μόνο πάνω από τα ανοίγματα λίθινη προ¬ 
εξοχή πλάτους έως 0,15 μ., οι δε εσοχές δεν πρέπει να υπερ¬ 
βαίνουν το 50% του όγκου του κτίσματος». 

7. Αντικαθίσταται η παρ. 21 αυτού ως εξής: 

« 21. α) Στις εξωτερικές επιφάνειες των όψεων των κτιρίων 
χρησιμοποιείται ασβέστης (ή κατά περίπτωση υδρόχρωμα). 
Τα εξώφυλλα των παραθύρων (πατζούρια) μονόχρωμα 
στους τόνους του μπλέ, πράσινου, καφέ, γκρί και μουοταρδί. 

β) Η χρήση μαρμαροκονίας στη σύνθεση των επιχρισμάτων 
των εξωτερικών όψεων του κτιρίου επιτρέπεται μόνο σε νεο- 
κλασσικού ρυθμού κτίρια και μετά από έγκριση των αρμο¬ 
δίων υπηρεσιών του Υπουργείου Αιγαίου». 

8. Αντικαθίσταται η παρ. 22 αυτού ως εξής: 

«22.α) Επιτρέπονται προστεγάσματα-στέγαστρα από ξύλι¬ 
νο σκελετό ορθογωνικής διατομής. Η επιφάνεια κάλυψης 
μπορεί να είναι οριζόντια ή ελαφρώς κεκλιμένη με καλάμια ή 
με καραβόπανο λευκού χρώματος. 

β. Υδατοδεξαμενές -κλιματιστικά- ηλιακοί θερμοσίφωνες 
πρέπει να τοποθετούνται σε μέρη που δεν είναι ορατά απά 
τους κοινάχρηστους χώρους». 

9. Αντικαθίσταται η παρ. 28 αυτού ως εξής: 

«28. α) Μέσα στα όρια των οικισμών Γαλανής, Παναγιάς, 
Κεντάρχου επιτρέπονται μόνο οι παρακάτω χρήσεις: 

• Κατοικία 

• Εμπορικά καταστήματα για την εξυπηρέτηση των καθη¬ 
μερινών αναγκών και καφενεία 

• Ταβέρνες - Εστιατόρια 

• Ξενώνες 

• Τουριστικές εγκαταστάσεις 

• Κοινωφελή κτίρια και κτίρια κοινωνικών εξυπηρετήσεων 

β) Απαγορεύονται εντός της ζώνης των 500 μ. από τα όρια 

του οικισμού η ανέγερση βιομηχανικών και βιοτεχνικών εγκα¬ 
ταστάσεων και εγκαταστάσεων μέσης και υψηλής όχλησης». 

10. Στο τέλος του άρθρου 2 του προαναφερθέντος Π.Δ. 
προστίθενται οι παρακάτω παράγραφοι: 

«31. Επιβάλλεται η διατήρηση και αποκατάσταση των λιθό¬ 
στρωτων δρόμων, πλατειών και σκαλοπατιών, επαναλαμβάνο¬ 
ντας τον τύπο της λιθόστρωσης και το μέγεθος των λίθων. Στις 
πλακοστρώσεις που γίνονται σε δημόσιο χώρο ή ακόμα και σε 
ιδιωτικούς θα πρέπει να επαναλαμβάνεται -κατά το δυνατόν- ο 
χαρακτήρας της πλακόστρωσης, όπως επικρατεί στον οικισμό 
ως προς τα σχήματα (ορθογωνικά ή ακανόνιστα), τα μεγέθη 
των πλακών και τον τρόπο τοποθέτησής τους». 

«32. Απαγορεύεται η εκτέλεση έργων μετατροπής των πα¬ 
ραδοσιακών οδών (καλντερίμια) σε οδούς εξυπηρέτησης 
τροχοφόρων». 

«33. Απαγορεύεται η εκτέλεση έργων μετατροπής ρεμά¬ 
των σε οδούς εξυπηρέτησης τροχοφόρων ή πεζοδρόμους». 

11. Κατάταλοιπά ισχύει το από 17.6.88 Π.Λ. (ΦΕΚ504Δ788). 

Άρθρο 5 

Ι.α) Απαιτείται η προέγκριση χωροθέτησης και η έγκριση 
περιβαλλοντικών όρωντης ΚΥΑ 69269/5387/1990 για την διά¬ 
νοιξη κάθε κατηγορίας οδού εξυπηρέτησης τροχοφόρων, 
συμπεριλαμβανομένων των αγροτικών. 

β) Ο κύριος οδικός άξονας διασύνδεσης των παράκτιων πε¬ 
ριοχών, δηλαδή ο περιφερειακός δρόμος του νησιού, πρέ¬ 
πει, σεό,τιαφοράτανέατμήματα, νααπέχειτουλάχιστον200 
μ. από τη γραμμή αιγιαλού. Οι λοιπές οδοί εξυπηρέτησης 
τροχοφόρων, καθώς και οι χώροι στάθμευσης πρέπει να απέ¬ 
χουν τουλάχιστον 100 μ. από την γραμμή αιγιαλού. Επιτρέ¬ 
πεται η δημιουργία κοινοτικών πεζοδρόμων προσπέλασης 
κάθετα προς την παραλία μεγίστου πλάτους 2,00 μέτρων, με¬ 
τά από έγκριση του οικείου ΟΤΑ και των υπηρεσιών του 
Υπουργείου Αιγαίου. 

γ) Απαγορεύεται η εκτέλεση έργων μετατροπής των παρα¬ 
δοσιακών οδών διασύνδεσης των περιοχών της νήσου (καλ¬ 
ντερίμια) σε οδούς εξυπηρέτησης τροχοφόρων. 

δ) Απαγορεύεται η εκτέλεση έργων μετατροπής ρεμάτων σε 
οδούς εξυπηρέτησης τροχοφόρων ή πεζοδρόμους. 

2. Απαγορεύεται η δόμηση στα γήπεδα που έχουν πρόσω¬ 
πο στις ακτές προ του καθορισμού των γραμμών αιγιαλού και 
παραλίας. 

3. α) Οι παραλίες Άγιος Γιάννης, Ψιλή Άμμος, Άγιος Σώ- 
στης, Λιά, Καλόγερος, Καράβι, Καλό Αμπέλι, Βαγιά, Γάνεμα. 
Κουτάλάς, Μαλλιάδικο, Δυο Γιαλούδια, Άβεσσαλός, Νοτι- 
νός. Ελληνικά, Καραβάς, Συκαμιά, Πλατύς Γιαλός και Κέ- 
νταρχος χαρακτηρίζονται ως αξιόλογες παραλίες για κολύμ¬ 
βηση και αναψυχή του κοινού και ως εκτούτου επιβάλλεται η 
διαφύλαξη της φυσικής τους κατάστασης και του δημοσίου 
χαρακτήρα τους. Η ανάγκη εξασφάλισης πρόσβασης του 
κοινού σε αυτές δεν πρέπει να οδηγήσει σε αλλοίωση του ιδι¬ 
αιτέρου χαρακτήρα-ταυτότητας τους. 


β) Σε απόσταση 200 μ. από την γραμμή αιγιαλού του αμ¬ 
μώδους τμήματος της ακτής της Βάγιάς και σε ζώνη με ακτί¬ 
να 200 μ. από τα ακραία σημεία της γραμμής αυτής, καθώς 
και 100 μ. από την γραμμή αιγιαλού του αμμώδους τμήματος 
των λοιπών ακτών που αναφέρονται στο προηγούμενο εδά¬ 
φιο και σε ζώνη με ακτίνα 200 μ. από τα ακραία σημεία της 
γραμμής αυτής απαγορεύεται οποιαδήποτε δόμηση, περί- 
φραξη, εκσκαφή, επιχωμάτωση ή αμμοληψία, κοπή αυτοφυ¬ 
ούς βλάστησης και γενικά οποιαδήποτε δραστηριότητα που 
αλλοιώνει το περιβάλλον ή παρεμποδίζει την ελεύθερη χρή¬ 
ση της παραλίας από το κοινό. Επιτρέπεται η συνέχιση της 
λειτουργίας των υφισταμένων εγκαταστάσεων (ταβέρνες, 
εστιατόρια), η επισκευή τους, η συντήρησή τους, αλλά όχι η 
επέκτασή τους. 

γ) Απαγορεύεται το αγκυροβόλιο σκαφών αναψυχής σε 
απόσταση ΙΟΟμ. απότηνγραμμή αιγιαλού των παραλιών που 
αναφέρονται παραπάνω, καθώς και η άσκηση οχλουσών 
δραστηριοτήτων αναψυχής, όπως το θαλάσσιο σκι, το τζέτ- 
σκι κ.λπ., καθώς και η εγκατάσταση ιχθυοκαλλιεργειών. 

4. Η ελάχιστη απόσταση τοποθέτησης οικοδομών ή περι- 
τοιχίσεων από τα όρια των λιμνοδεξαμενών ορίζεται σε 10Ομ. 
για λόγους προστασίας των υδάτων τους από ενδεχόμενη 
ρύπανση, καθώς επίσης και για τη μη παρεμπόδιση ανάπτυ¬ 
ξης παρόχθιου οικοσυστήματος. 

5. Ορίζεται ελάχιστη απόσταση 15μ. τοποθέτησης οικοδο¬ 
μών ή περιτοιχίσεων από τις καθορισμένες οριογραμμές χει- 
μάρρων και ρεμάτων ή 20μ. από τις φυσικές όχθες, αν δεν 
έχουν καθορισθεί, για λόγους προστασίας και ανάπτυξης 
της παρόχθιας βλάστησης. Αυστηρότερα μέτρα προστασίας 
με βάση νεότερες διατάξεις γενικής ισχύος υπερισχύουν των 
διατάξεων του παρόντος. Απαγορεύεται η άσκηση δραστη¬ 
ριοτήτων που θα μπορούσε να οδηγήσει σε αλλοίωση των 
φυσικών τους χαρακτηριστικών (αμμοληψία, εκβραχισμοί, 
μπάζωμα, κοπή αυτοφυούς βλάστησης κ.λπ.). 

6. Επί των γηπέδων που έχουν πρόσωπο στο επαρχιακό 
οδικό δίκτυο, καθώς και στους κοινοτικούς και αγροτικούς 
δρόμους τα κτίρια τοποθετούνται σε απόσταση είκοσι μέ¬ 
τρων (20 μ.) τουλάχιστον από τον άξονα των οδών, εκτός εάν 
από ειδικές διατάξεις ορίζονται μεγαλύτερες αποστάσεις. 

7. Σε περίπτωση που από την εφαρμογή των παραγράφων 
4, 5 και 6 του παρόντος δεν είναι δυνατή η οικοδόμηση, οι 
πλάγιες και οπίσθιες αποστάσεις από τα όρια του γηπέδου 
μπορούν να μειωθούν μέχρι πέντε (5) μέτρα. 

8. Απαγορεύεται η κατεδάφιση, η κάθε είδους καταστροφή 
ή αλλοίωση των παραδοσιακών λιθόκτιστων κτισμάτων που 
απαντώνται στην ύπαιθρο υπό την μορφή συγκροτημάτων 
εξειδικευμένης αγροτικής χρήσης ή μεμονωμένων κτισμά- 
των όπως «κατοικιές», «κελιά», «κλεφτοκέλια», «ληνοί», «κρα- 
σοκέλια», «μπότα», «περιστερώνες», «ανεμόμυλοι», «νερό¬ 
μυλοι», αλώνια, βρύσες κ.λπ. 

9. Επιβάλλεται η επισκευή, αποκατάσταση ή αναστήλωση 
όλων των παραδοσιακών κατασκευών / κτιρίων που περιγρά- 
φονται στο άρθρο 4 παρ. 8 του παρόντος, μετά από σύμφω¬ 
νη γνώμη των αρμόδιων υπηρεσιώντου Υπουργείου Αιγαίου. 
Στην περίπτωση αυτή, απαιτείται φωτογραφική απεικόνιση, 
βιβλιογραφία ή άλλη επιστημονική τεκμηρίωση και σχεδια- 
στική αποτύπωση των κτισμάτων που θα περιλαμβάνεται στο 
φάκελο για την έκδοση οικοδομικής αδείας της οικοδομής 
που θα αποδεικνύει την ακριβή αρχική μορφή τους. 

10. Εφόσονη κάλυψη των αναστηλωμένωνλιθόκτιστωνπα- 
ραδοσιακών κτισμάτων δεν υπερβαίνει συνολικά τα 
50.00τ.μ., δεν προσμετρώνται στη συνολική επιτρεπόμενη 
δόμηση του οικοπέδου. Σε περίπτωση πλέον των 50 τ.μ. κά¬ 
λυψης κτισμάτων αυτή προσμετράται στο συντελεστή δόμη¬ 
σης και στην κάλυψη. 

11. Στην περίπτωση που κατασκευάζεται και νέο κτίριο σε 

γήπεδο που περιλαμβάνει παραδοσιακό κτίσμα, όπως στο 
άρθρο 5 παρ. 8 του παρόντος, επιβάλλεται υποχρεωτικά 
απόσταση Δ από το αναστηλωμένο παραδοσιακό κτίσμα. Σε 
περίπτωση που, εξαιτίας των παραπάνω περιορισμών, δεν εί¬ 
ναι δυνατή η δόμηση του νέου κτίσματος, μπορούν να μειω¬ 
θούν πλαϊνές αποστάσεις από τα όρια ταυ γηπέδσυ μέχρι 
5,00 μ. 

12. Επιτρέπεται, κατά παρέκκλιση από τις κείμενες διατά¬ 
ξεις, η συντήρηση, επισκευή ή ανακατασκευή όλων των κα¬ 
τασκευών ή κτισμάτων που υφίστανται νομίμως κατά τη δη¬ 
μοσίευση του παρόντος. 

13. Απαγορεύεται η καταστροφή ή αλλοίωση των διαμσρ- 
φωμένων στοών και εγκαταστάσεων εξόρυξης σιδηρομεταλ- 
λεύματος ως χαρακτηριστικό στοιχείο της ιστορικά διαμορ¬ 
φωμένης ταυτότητας του τόπου. Η εκτέλεση έργων διαμόρ¬ 
φωσης εδάφους ή ανέγερσης νέων κτισμάτων ή κατασκευών 
επιτρέπεται μόνο σε απόσταση μεγαλύτερη των 100 μ. από τα 
περίγραμμα αυτών των χώρων. Κατ' εξαίρεση, επιτρέπονται 
έργα ανάδειξης και προστασίας των χώρων αυτών μετά από 
ειδική μελέτη που εγκρίνεται από τις αρμόδιες υπηρεσίες του 
Υπουργείου Αιγαίου. 

14. Δεν επιτρέπεται η δόμηση σε τμήματα ή και στη συνσ- 
λική έκταση γηπέδων με μέση κλίση σύμφωνα με τον χάρτη 
της ΓΎΣ κλίμακος 1:5.000 μεγαλύτερη του 35%, πλην λιθό¬ 
κτιστων κτισμάτων μέχρι 15 τ.μ. και ύψους μέχρι 3,00 μ. από 
το φυσικό έδαφος. Σε περίπτωση που σε τμήμα του γηπέδου 
η κλίση του εδάφους υπερβαίνει το 35%, επιτρέπεται η δό¬ 
μηση στσ υπόλσιπσ τμήμα του οικοπέδου. Η αρτιότητα, η μέ- 
γιστη επιτρεπομένη δόμηση και οι λοιποί όροι δόμησης υπο¬ 
λογίζονται στο σύνολο του γηπέδου. 

15. Σε γήπεδα που εμπίπτουν εν μέρει στην περιοχή του άρ¬ 
θρου 2 του παρόντος, η επιτρεπόμενη δόμηση υπολογίζεται 
επί ολοκλήρου του γηπέδου και η ανεγειρόμενη οικοδομή το¬ 
ποθετείται στο τμήμα του, στο οποίο επιτρέπεται η δόμηση 
σύμφωνα με τις διατάξεις του παρόντος. 

16. Απαγορεύεται η κατασκευή κτιρίων επί υποστυλωμά¬ 
των (ρίΙοΙίδ), καθώς και η ολσκλήρωση των σικοδομικών ερ¬ 
γασιών στσν όροφο, πριν την ολοκλήρωση των εξωτερικών 
επιχρισμάτων και την τοπσθέτηση κσυφωμάτων στο ισόγειο. 

17. Απαγορεύεται η εγκατάσταση προκατασκευασμένων ή 
λυόμενων οικίσκων ή τρσχοβιλών και η δημιουργία πολυκα¬ 
ταστημάτων και υπεραγορών. 

18. Απαγορεύεται η τοποθέτηση κάθε είδους φωτεινών 
επιγραφών και διαφημίσεων. Επιτρέπσνται μόνον, μετά από 
έγκριση των αρμόδιων υπηρεσιών τσυ Υπσυργείσυ Αιγαίου, 
επιγραφές και διαφημίσεις μικρών διαστάσεων. Οι επιγρα¬ 
φές τοπσθετσύνται πάνω από πόρτες ή παράθυρα και δεν 
μπορεί να είναι μεγαλύτερες του ανοίγματος, στο οποίο αντι¬ 
στοιχούν. 

19. Ηλιακοί θερμοσίφωνες τοποθετούνται μόνο στον ακά¬ 
λυπτο χώρο των γηπέδων και σε σημεία που δεν είναι ορατοί 
από τους κοινόχρηστους χώρους προσπέλασης. 

20. Η κατασκευή πισίνας επιτρέπεται μόνο σε οργανωμέ¬ 
νες τουριστικές μονάδες, υπό την προϋπόθεση ότι η ανα¬ 
γκαιότητα κατασκευής της διαπιστώνεται από τις αρμόδιες 
υπηρεσίες του Υπουργείου Αιγαίου. 

21. Κάθε υπέργειο έργο υποδομής που εκτελείται από Ορ¬ 
γανισμό Κοινής Ωφέλειας (ΔΕΗ, ΟΤΕ, ΕΥΔΑΠ), Τοπική Αυτο¬ 


διοίκηση κ.λπ. και γενικά κάθε εργασία πσυ αφορά στη δια¬ 
μόρφωση, τροπσποίηση, ή ανάπλαση κοινοχρήστων χώρων 
προσαρμόζεται στα παραδοσιακά τοπικά πρότυπα και εκτε- 
λείται μετά από έγκριση της σχετικής μελέτης από την αρμό¬ 
δια υπηρεσία του Υπουργείου Αιγαίου. Οι Οργανισμοί Κοινής 
Ωφέλειας αναλαμβάνουν με δαπάνες τους την αναμόρφωση 
και βελτίωση των εγκαταστάσεών τσυς, ώστε να μη βλάπτε¬ 
ται το περιβάλλον. 

22. Επιτρέπεται, ανεξάρτητα των διατάξεων του παρό¬ 
ντος, η εγκατάσταση μονάδων αφαλάτωσης, η χωροθέ- 
τηση και λειτουργία μονάδων ΧΥΤΑ, εγκαταστάσεων επε¬ 
ξεργασίας λυμάτων και γενικά η εκτέλεση κοινωφελών 
έργων ή έργων δημόσιου χαρακτήρα, με εξαίρεση την 
οδοποιία, για την οποία υπάρχει ειδική αναφορά, μετά 
από τήρηση των διαδικασιών προέγκρισης χωροθέτησης 
και έγκρισης περιβαλλοντικών όρων. 

23. Δεν επιτρέπεται η δημιουργία νέων οικιστικών ανα¬ 
πτύξεων - οικισμών όπως ΠΕΡΠΟ, Οικοδομικοί Συνεταιρι¬ 
σμοί, κ.λπ. 

Άρθρο 6 

1. Οι διατάξεις του παρόντος διατάγματος δεν εφαρμόζο¬ 
νται σε περιοχές που διέπονται από ειδικό νομικό καθεστώς 
(δάση, δασικές εκτάσεις, αρχαισλογικοί χώροι, κλπ.). 

2.0ιδιατάξειςτωνπαρ.2,3,4εδ.α, β,ε,5,9,10,11,13,14, 
15, 16, 17, 18, 19, 20, 21 του άρθρου 3 του παρόντος εφαρ¬ 
μόζονται και για τους οικισμούς της νήσου Σερίφου για τους 
οποίους δεν υπάρχει ειδικότερη πρόβλεψη από τις διατάξεις 
του παρόντος. 

3. Για τους λοιπούς όρους και περιορισμούς δόμησης 
εφαρμόζονται οι ισχύουσες διατάξεις για την εκτός σχεδίου 
και εντός οικισμών δόμηση. 

Άρθρο 7 

Μεταβατικές διατάξεις 

Οικοδομικές άδειες που έχουν εκδοθεί μέχρι τη δημοσίευ¬ 
ση του παρόντος εκτελούνται ή αναθεωρούνται, χωρίς αύξη¬ 
ση του όγκουτου κτιρίου, σύμφωνα μετιςπροίσχύουσες δια¬ 
τάξεις. 

'Άρθρο 8 

Προσαρτάται ως παράρτημα απόσπασμα του χάρτη της 
Γ.Υ.Σ. που αναφέρεται στο άρθρο 2 του παρόντος. 

'Άρθρο 9 

Τελικές Διατάξεις 

Η ισχύς του παρόντος διατάγματος αρχίζει από τη δημοσί¬ 
ευσή του στην Εφημερίδα της Κυβερνήσεως. 

Στον Υπουργό Αιγαίου αναθέτουμε τη δημοσίευση και 
εκτέλεση του παρόντος διατάγματος. 

Αθήνα, 17 Σεπτεμβρίου 2002 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ο ΥΠΟΥΡΓΟΣ ΑΙΓΑΙΟΥ 

ΝΙΚΟΣΣΗΦΟΥΝΑΚΗΣ 

